
Introducere 


Destinația şi cadrul lucrării 


Prezenta lucrare, după cum si titlul o indică, încearcă să răspundă unor 
cerințe de ordin didactic; ea este destinată, în principal, studenților în drept. 

Absolvenţii care urmează o formă de pregătire post-universitară, în cadrul 
căreia se studiază și disciplina Criminologie, pot găsi la rândul lor în acest 
manual, elementele teoretice de bază și referințele bibliografice minime, 
necesare perfecționării cunoștințelor în domeniu. 

Din anumite puncte de vedere, lucrarea poate prezenta interes și pentru 
practicieni, fie pentru cei implicaţi în mod nemijlocit în activitatea de justiție 
penală, fie pentru cei angajaţi în diferite activităţi cu caracter social, legate de 
fenomenul criminal sau deviant. Realizarea unei justiții penale înțelepte, 
optimizarea și umanizarea reacției sociale față de fenomenul criminal, nece- 
sită o raportare permanentă la rezultatele cercetărilor criminologice, mai 
vechi sau mai noi. | 

Criminologia acoperă o sferă extrem de vastă de preocupări, fiind vorba 
de o materie interdisciplinară și nenormativă. Principala dificultate pe care o 
întâmpină elaborarea unui manual de criminologie este de a opera o selecţie 
cât mai riguroasă și concludentă a numărului impresionant de teorii și opinii 
rezultate în urma cercetărilor criminologice. În aceste condiţii, în mod 
inevitabil, și prezenta lucrare își propune să acopere doar un segment din 
sfera de preocupări a cercetării criminologice, să opereze o selecţie. 

După cum vom preciza la momentul potrivit, cercetarea criminologică are 
un dublu caracter: fundamental și aplicativ. Deși examinarea unor aspecte 
legate de criminologia aplicativă ar fi mult mai spectaculoasă, trebuie păs- 
trată ordinea firească a lucrurilor. Nu se poate acţiona asupra unui fenomen 
și nu se poate înțelege această acțiune, fără a cunoaște și a înţelege feno- 
menul. Prezenta lucrare se va rezuma, așadar, la abordarea unor probleme 
legate de criminologia teoretică sau fundamentală, cea care încearcă să 
permită înțelegerea fenomenului .criminal, condiţie necesară pentru o acţiune 
eficientă asupra acestuia. 

Utilitatea cercetării fundamentale, deși mai puţin evidentă decât cea a 
cercetării practice (aplicative), nu trebuie desconsiderată. Geneticianul Albert 
Jacquard, un mare savant și umanist contemporan, subliniind importanța 
cercetării fundamentale, afirma: „Obiectivul principal al efortului științific nu 
este, contrar unei credințe larg răspândite, eficacitatea în acţiunea asupra 
universului care ne înconjoară, ci coerenia în reprezentarea noastră asupra 
acestui univers; este, înainte de toate, o căutare de luciditate.” 

Cercetarea criminologică reprezintă şi ea, înainte de toate, un efort de a 
obține o imagine cât mai coerentă asupra fenomenului criminal. Această 
„căutare de luciditate” presupune a lăsa totdeauna un loc pentru îndoială. 
Inexistenţa unor adevăruri ultime reprezintă „drama”, dar, în același timp, și 
farmecul unor discipline precum criminologia. 

Cei care vor căuta în criminologie certitudini vor fi inevitabil dezamăgiți. 
Dimpotrivă, cei care pot „savura” îndoiala, vor fi atrași de această disciplină, 
în care întrebările au fost și vor fi mereu mult mai numeroase decât 
răspunsurile. 


Problematica lucrării 


Raţiuni didactice, dar și de utilitate în raport cu economia acestui manual, 
impun abordarea prealabilă a unor probleme de ordin metodologic și 
conceptual. 

Vom încerca să lămurim aceste aspecte, examinând în ce măsură cerce- 
tarea criminologică prezintă coerenta și consistenţa necesare unei discipline 
științifice. Nu vom pleca, așadar, conform manierei tradiţionale, de la o 
definiție abstractă a criminologiei, ci vom încerca să ajungem la o definiţie, 
construind-o treptat, pe baza unor elemente concrete ce ţin de realitatea 
cercetării criminologice. 

O dată clarificate aspectele de ordin general, ne putem fixa atenţia asupra 
a ceea ce reprezintă rodul cercetării criminologice, respeciiv teoriile crimino- 
logice. Considerente de ordin științific impun împărțirea teoriilor criminologice 
în două mari categorii: teorii cauzale și teorii noncauzale. De regulă, doctrina 


" A. Jacquard, Au păril de la science? - Interrogation d'un gensticien, Ed. Seuil, 
1984, p. 12. 

regrupează aceste două categorii de teorii în două subramuri ale criminologiei 
teoretice: criminologia etiologică și criminologia dinamică. 

Vom aborda, mai întâi, principalele teorii cauzale, care, din punci de 
vedere cronologic, au prioritate, după care vom examina principalele teorii 
noncauzale, apărute relativ mai recent în peisajul criminologic. 


Planul general 


Suntem conduși, astfel, la structurarea prezentei lucrări în trei părţi, după 
cum urmează: 

Partea |. Cercetarea criminologică. 

Pariea a ll-a. Criminologia etiologică — Principalele teorii cauzale. 

Partea a Ill-a. Criminologia dinamică — Principalele teorii noncauzale. 


Partea | 
Cercetarea criminologică 


Problematică 


1. Cercetarea criminologică reprezintă un ansamblu de activități știin- 
țifice, activităţi ce își au originea în prima jumătate a secolului al XIX-lea și 
care s-au concretizat, de-a lungul timpului, prin elaborarea unui număr 
foarie mare de teorii. 

Înțelegerea corectă a punctelor de vedere extrem de diverse exprimate în 
teoriile criminologice necesită clarificarea prealabilă a unor aspecte de ordin 
conceptual. Punctul final al acestor clarificări este reprezentat de încercarea 
de a găsi un răspuns convenabil la întrebarea: Ce este Criminologia? 

Răspunsul pe care îl vom propune în încheierea acestei prime pării, nu 
are pretenţia de a fi nici cel corect și nici cel complet. El este doar unul dintre 
răspunsurile posibile, adecvat contextului explicativ din care face parie, 
având rolul de a sluji drept „ghid provizoriu”, pe traseu!” teoriilor crimi- 
nologice, ce vor fi examinate ulterior. Chiar sub semnul acestui provizorat, 
formularea răspunsului care ne preocupă nu este simplă. Diversitatea de 
opinii și divergenţțele existente în doctrină, devansează problema definiiiei, 
manifestându-se inclusiv în legătură cu caracterul științific al criminologiei. 
Astfel, dileme de genul: „este sau nu criminologia o știință?”, „este sau nu o 
stiință autonomă?”, „este o șiiință fundamentală sau aplicativă?”, nu înce- 
tează nici în prezent să-i preocupe pe specialiști. Tocmai pentru a evita cap- 
canele unor astfel de dileme și pentru a scurta calea spre răspunsul care ne 
interesează, am preferat să construim explicaţiile acestei prime părți în jurul 
expresiei cercetare criminologică, o formulare care are o acoperire concretă 
în eforturile depuse de numeroși oameni de știință, de-a lungul a cel putin un 
secol și jumătate. 

Dar, oricât de directă ar fi calea pe care o alegem, nu ne putem abate 
prea mult de la un traseu clasic și oarecum didactic, deoarece răspunsul la 
întrebarea: „Ce este Criminologia?” presupune, în primul rând, ciarificarea 
unor probleme legate de obiectul cercetării criminologice și, în al doilea rând, 
identificarea modalităţilor de cunoastere a procedeelor și a finalităţii în 
cercetarea criminologică. Doar după aceea se poate pune problema definirii 
criminologiei. 

Plan 


2. Această primă parte va cuprinde deci trei capitole, după cum urmează: 
|. Obiectul cercetării criminologice . 


II. Modalităţi de cunoaștere, procedee, finalitate în cercetarea criminologică. 


III. Definirea criminologiei. 


Capitolul | 
Obiectul cercetării criminologice 


Problematică 


3. Examinarea obiectului cercetării criminologice presupune a stabili ce 
anume interesează cercetarea criminologică. 

Un prim indiciu în acest sens îl reprezintă însăși denumirea criminologiei, 
originea acestui cuvânt. Observăm astfel că, din punct de vedere etimologic, 
noțiunea criminologie este alcătuită din două cuvinte de origine greacă 
respectiv: crimen (cu sensul iniţial de acuzaţie și apoi de infracţiune”) și 
logos (la origine discurs, rațiune, iar ulterior, știință). 

Pornind de la sensul etimologic se poate formula chiar o definiţie prea- 
labilă, pur nominală, în care criminologia ar reprezenta: discursul cu privire la 
crimă, știința crimei. Deși evident incompletă, o asemenea definiţie apare 


' Reţinem doar cele două sensuri menţionate, pentru facilitarea expunerii. În 
realitate, etimologia cuvântului crimă este mai complexă și a constituit subiectul 
multor dezbateri în literatura de specialitate. 

Astfel, s-a arătat că termenul crimă provine din grecescul. krimein, care avea 
înțelesul a judeca, a alege, a separa. Cuvântul a fost preluat în latină sub forma 
crimen (-inis) care însemna la origine: „decizie judiciară”. În latina clasică termenul 
crimen capătă de asemenea sensul de «acuzaţie» sau «capăt de acuzare». În 
aceste condiţii „în sensul său etimologic, cuvântul crimă nu desemnează în mod 
direct o acţiune, un act sau un comportament particular, ci mai degrabă actul de a 
judeca un comportament în cadrul unui proces instituțional de tip judiciar. 
A.P. Pires, La criminologie d'hier et d'aujourd'hui, în Histoire des savoirs sur le 
crime et la peine, lucrare colectivă de C. Debuyst ș.a., Ed. Les Presses de 
'Universite de Montr&al, 1995, p. 17. În același timp este de remarcat faptul că la 
Roma, până la sfârșitul sec. al Il-lea î. Hr., termenul crimen nu se referea decât la 
„atingerile aduse suveranităţii Cetăţii”. Uciderea unei persoane a rămas multă vreme 
în afara urmăririi publice, iar „în toată perioada republicană dreptul penal a ignorat 
violul, răpirea și adulterul”. N. Rouland, L'Anthropologie juridique, Ed. P.U.F., 1990, 
p. 28. 


6 Cercetarea criminologică 


destul de frecvent în iiteratura de specialitate, la autori de prestigiu, fie 
efectiv în formula „știința crimei”, fie în varianta „studiul științific al fenome- 
nului criminal”?. 
| Acest tip de definitie, deși criticabil sub aspectul rigorii, prezintă avantajul 
simplităţii, oferind un reper clar, deși minim, cu privire la „zona” în care se 
situează cercetarea criminologică. 
Pe baza acestui reper, putem presupune că fenomenul criminal intră în 
sfera de interes a cercetării criminologice, face parte din obiectul acesteia. 
Un al doilea indiciu este dat de existenţa evidentă a unor preocupări prac- 
tice legate de fenomenul criminal, de combaterea ori limitarea acestuia. 
Putem presupune că interesul cercetării criminologice este atras și de aceste 
preocupări de ordin practic, pe care le vom numi practică anticriminală. 


Plan 


4. Prezentul capitol va cuprinde așadar două secţiuni: 
Sectiunea 1. Fenomenul criminal — un prim obiect al cercetării criminologice. 
Secţiunea 2. Practica anticriminală — al doilea obiect al cercetării criminologice. 


secțiunea |. Fenomenul criminal — un prim obiect al 
cercetării criminologice 


5. Expresia „fenomen criminal!” este foarte des utilizată, dar sensul ei 
diferă, uneori foarte mult, în raport de conţinutul mai restrâns sau mai larg ce 
i se atribuie. Uneori fenomenul criminal este privit doar ca o „abstracţie 
juridică”, situaţie în care conținutul acestuia este redus la cel al noțiunii de 
infracțiune”. 


"A se vedea, de exemplu: E. Seelig, Traiis de criminologie, Ed. Presses 


Universitaires de France,1990, p. 3. 

“ A se vedea, de exemplu: R. Vouin și J. Leaute, Droit P&nal et Criminologie, 
Ed. P.U.F., 1956, p. 34. 

* „Din punct de vedere juridic, fenomenul criminal se reduce la infracțiune (...). 
Putem astfel să-l definim ca fiind: „fapta prevăzută și pedepsită de legea penală ca 
urmare a tulburării pe care o produce ordinii sociale.” G. Stefani, G. Levasseur, 
B. Bouloc, Droit penal g&ngral, 16* ed. Dalloz, 1997, p. 4. 

Alteori, în doctrină, prin utilizarea expresiei „fenomen crimina!” se are în 
vedere doar aspectul macro-criminologic (ansamblul infracţiunilor). În sfârșit, 
unii criminologi dau un sens foarte larg expresiei „fenomen crimina!”, consi- 
derând că în conţinutul acesteia trebuie să se regăsească: normele penale 
edictate, violarea acestora, precum și reacţia socială represivă, consecutivă!. 

În mod evident, este o greșeală să privim fenomenul criminal ca pe o 
simplă abstracţie juridică, deoarece el reprezintă o realitate umană şi 
socială”. 

În același timp, o viziune exclusiv macro-criminologică (macro-socială) 
asupra fenomenului criminal este doar parţială, deoarece ignoră latura 
individuală a realităţii criminale (crima ca fenomen individual și criminalul ca 
factor sine qua non). În sfârșit, o viziune prea largă asupra fenomenului 
criminal este la rândul ei inexactă. A introduce represiunea în conținutul 
fenomenului criminal echivalează, după opinia noastră, cu o confuzie ce s-ar 
face în medicină, între maladie și tratamentul acesteia. 

Pentru a stabili ce anume intră în conținutul fenomenului criminal (și pe cale 
de consecință în conținutul obiectului cercetării criminologice) trebuie să pornim 
de la aspectul individual al fenomenului (noțiunea de crimă) unde nu trebuie 
ignorat nici factorul uman care este inerent (criminalul) și trebuie să avem în 
vedere și aspectul „colectiv” sau „de masă” al fenomenului (criminalitatea). 


' „Crima este în inima criminologiei, dar, oricât ar fi de importantă, inima nu este 
niciodată decât un organ printre altele. Rolul ei nu poate fi înțeles decât dacă este 
plasată în organismul din care face parte. Fenomenul criminal este acest ansamblu 
al cărui centru este crima. Leaute (1972: 7-10) concepe fenomenul criminal ca un 
proces în trei etape: 1 — normele penale sunt edictate, 2 — ele sunt violate, 
3 — aceasta provoacă o reacție socială represivă. Putem la fel de bine să ni-l 
reprezentăm ca pe o dramă în trei personaje: delincventul, victima și agentul de 
control social, și în trei acte: prevenirea, trecerea la act și riposta penală”. 
M. Cusson, La Criminologie, Ed. Hachette, 1998, p. 16. 

- „Fără îndoială, fenomenul criminal nu apare și nu există decât dacă există o 
societate și pentru că există o societate. Dar nu societatea este cea care îl produce. 
La originea lui există totdeauna acţiunea unei persoane, ființă umană și socială, 
revoltată împotriva societăţii al cărei membru este. Din acest punct de vedere el 
(fenomenul criminal — n.n.) reprezintă o realitate umană și socială.” G. Stefani, 
G. Levasseur,B. Bouloc, op.cit,p.9. 

3 În legătură cu utilizarea expresiilor „crimă, fenomen individua! şi „criminalitate, 
fenomen colectiv”, în sensul celor de mai sus, a se vedea: R. Gassin, Criminologie, 
deuxieme edition, Dalloz, 1990, p. 64, 65. 

destul de frecvent în literatura de specialitate, la autori de prestigiu, fie 
efectiv în formula „știința crimei”!, fie în varianta „studiul științific al fenome- 
nului criminal”?. 
| Acest tip de definiţie, deși criticabil sub aspectul rigorii, prezintă avantajul 
simplităţii, oferind un reper clar, deși minim, cu privire la „Zona” în care se 
situează cercetarea criminologică. 
Pe baza acestui reper, putem presupune că fenomenul criminai intră în 
sfera de interes a cercetării criminologice, face parte din obiectul acesteia. 
Un ai doilea indiciu este dat de existența evidentă a unor preocupări prac- 
tice legate de fenomenul criminal, de combaterea ori limitarea acestuia. 
Putem presupune că interesul cercetării criminologice este atras și de aceste 
preocupări de ordin practic, pe care le vom numi practică anticriminală. 


Plan 


4. Prezentul capitol va cuprinde așadar două secțiuni: 
Sectiunea 1. Fenomenul criminal — un prim obiect al cercetării criminologice. 
Secţiunea 2. Practica anticriminală — al doilea obiect al cercetării criminologice. 


Secțiunea |. Fenomenul criminal — un prim obiect al 
cercetării criminologice 


5. Expresia „fenomen crimina!” este foarte des utilizată, dar sensul ei 
diferă, uneori foarte mult, în raport de conţinutul mai restrâns sau mai larg ce 
i se atribuie. Uneori fenomenul criminal este privit doar ca o „abstracţie 
juridică”, situaţie în care conţinutul acestuia este redus la cel al noțiunii de 
infracțiune”. 


' A se vedea, de exemplu: E. Seelig, Traits de criminologie, Ed. Presses 
Universitaires de France,1990, p. 3. 

2 A se vedea, de exemplu: R. Vouin si J. Leaute, Droit Penal et Criminologie, 
Ed. P.U.F., 1956, p. 34. 

3 Din punct de vedere juridic, fenomenul criminal se reduce la infractiune (...). 
Putem astfel să-l definim ca fiind: „fapta prevăzută și pedepsită de legea penală ca 
urmare a tulburării pe care o produce ordinii sociale.” G. Stefani, G. Levasseur, 
B. Bouloc, Droit pâna! g&ngral, 16* ed. Dailoz, 1997, p. 4. 


Obiectul cercetării criminologice 7 


Alteori, în doctrină, prin utilizarea expresiei „fenomen criminal” se are în 
vedere doar aspectul macro-criminoiogic (ansamblul infracţiunilor). În sfârșit, 
unii criminologi dau un sens foarte larg expresiei „ienomen criminal”, consi- 
derând că în conținutul acesteia trebuie să se regăsească: normele penale 
edictate, violarea acestora, precum și reacția socială represivă, consecutivă. 

În mod evident, este o greșeală să privim fenomenul criminal ca pe o 
simplă abstracţie juridică, deoarece el reprezintă o realitate umană şi 
socială?. 

În acelasi timp, o viziune exclusiv macro-criminologică (macro-socială) 
asupra fenomenului criminal este doar parţială, deoarece ignoră latura 
individuală a realităţii criminale (crima ca fenomen individual și criminalul ca 
factor sine gua non). În sfârșit, o viziune prea largă asupra fenomenului 
criminal este la rândul ei inexactă. A introduce represiunea în conținutul 
fenomenului criminal echivalează, după opinia noastră, cu o confuzie ce s-ar 
face în medicină, între maladie și tratamentul acesteia. 

Pentru a stabili ce anume intră în conţinutul fenomenului criminal (și pe cale 
de consecință în conţinutul obiectului cercetării criminologice) trebuie să pornim 
de la aspectul individual al fenomenului (notiunea de crimă) unde nu trebuie 
ignorat nici factorul uman care este inerent (criminalul) și trebuie să avem în 
vedere și aspectul „colectiv” sau „de masă” al fenomenului (criminalitatea. 


1 Crima este în inima criminologiei, dar, oricâi ar fi de importantă, inima nu este 
niciodată decât un organ printre altele. Rolul ei nu poate fi înțeles decâi dacă este 
plasată în organismul din care face parte. Fenomenul criminal esie acesi ansamblu 
al cărui centru este crima. Leaute (1972: 7-10) concepe fenomenul criminal ca un 
proces în trei etape: 1 — normele penale sunt ediciate, 2 — ele sunt violate, 
3 — aceasta provoacă o reacţie socială represivă. Putem la fel de bine să ni-l 
reprezentăm ca pe o dramă în trei personaje: delincventul, victima și agentul de 
control social, și în trei acte: prevenirea, trecerea la aci și riposta penală”. 
M. Cusson, La Criminologie, Ed. Hachette, 1998, p. 16. 

2 Fără îndoială, fenomenul criminal nu apare și nu există decât dacă există o 
societate și pentru că există o societate. Dar nu societatea este cea care îl produce. 
La originea lui există totdeauna acțiunea unei persoane, ființă umană și socială, 
revoltată împotriva societății al cărei membru este. Din acest punct de vedere el 
(fenomenul criminal — n.n.) reprezintă o realitate umană și socială.” G. Stefani, 
G. Levasseur,B. Bouloc, op.cit.,p.9. 

3 În legătură cu utilizarea expresiilor „crimă, fenomen individua!” și „criminalitate, 
fenomen colectiv”, în sensul celor de mai sus, a se vedea: R. Gassin, Criminologie, 
deuxieme edition, Dalloz, 1990, p. 64, 65. 


Cercetarea criminologică 
Ş 1.1], Crima 


6. Noţiunea de crimă are mai multe înțelesuri, fapt ce generează uneori o 
totală confuzie, atât în privința noțiunii în sine, cât și în legătură cu unii 
„compuși” ai acesteia, cum ar fi criminologia şi criminologul. 

Această confuzie derivă din înțelesul curent ce se dă noțiunii de crimă, ea 
fiind explicabilă pentru nespecialiști. Mai putin explicabilă este însă o 
asemenea confuzie printre juriști. Din aceste considerente, o prezentare în 
detaliu a tuturor semnificaţiilor noțiunii de crimă este utilă nu numai pentru 
conturarea obiectului cercetării criminologice, dar și pentru înlăturarea 
oricăror confuzii posibile pe această temă. 

Distingem trei înțelesuri posibile ale noțiunii de crimă: 

a) sensul comun; 

b) sensul penal; 

C) sensul criminologic. 

7. a) În sens comun, prin crimă se desemnează, de regulă, o infracțiune 
intenţionată împotriva vieţii persoanei, fie că este vorba de omor (ari. 174 C. 
pen.), de omor calificat (art. 175 C. pen.) de omor deosebit de grav (art. 176 
C. pen.) sau pruncucidere (art. 177 C. pen.). 

Prin extensie, regăsim aceeași denumire utilizată de multe ori în cazul 
unor infracțiuni care au un alt obiect juridic principal, dar care au ca rezultat 
moartea unei persoane: tâlhărie urmată de moartea victimei [art. 211 alin. (3) 
C. pen.], viol urmat de moartea victimei [art. 197 alin. (3) C. pen.] ș. a. 

Întâlnim această utilizare în limbajul curent, în presă, în opere literare etc. 

La baza folosirii crimei cu acest înțeles se află, probabil, denumirea dată 
categoriei celei mai grave de infracţiuni, în împărțirea tripariită de care vom 
vorbi mai departe. Precizăm însă de pe acum că nu există identitate între 
cele două înțelesuri. 

8. b) În sens penal, crima desemnează o infracţiune gravă, pentru care 
legiuitorul stabilește pedepse diferite și proceduri speciale, în raport cu 
celelalte infracțiuni. 

Acest sens este dat de împărțirea tripartită a infracțiunii în: crime, delicte 
și contravenţii. 

Pentru prima dată, de o manieră clară, această împărțire a fost reținută de 
Codul penal al Revoluţiei Franceze (cunoscut sub denumirea de Coau/ lui 
brumar anul IV), a fost preluată de Codul penal de la 1810 (Codu/ Napoleon), 

apoi, de majoritatea legislaţiilor penale europene elaborate la începutul 
secolului al XIX-lea. 

Ulterior, către sfârșitul secolului trecut, ideea împăririi trinitare începe să 
piardă teren. Mai întâi Olanda, în 1886, prin elaborarea unui nou cod penal și 
apoi ltalia, o dată cu primul ei cod penal din 1889 (Coaul Zanardelli), trec la o 
clasificare bipartită, respectiv: delicte și contravenţii. În timp, alte legislații 
penale europene au urmat aceeași cale, astfel încât, în prezent, sistemul 
tripartit nu mai este menţinut decât în Franţa, Belgia, Luxemburg, San- 
Marino și Grecia. 

Consecventă propriei tradiţii, Franța a păstrat vechea împăriire și în noul 
cod penal intrat în vigoare în anul 1994. Potrivit art. 111-1 al acestui cod: 
„infracțiunile sunt clasificate, după gravitatea lor, în crime, delicte și con- 
travenţii”. Deși legiuitorul nu o indică în textul citat (și nici în altă parie în mod 
expres), având în vedere natura pedepselor, crimele corespund celor mai 
grave infracțiuni, delictele, infracțiunilor de gravitate medie, iar contravențiile, 
infracțiunilor de minimă gravitate. Pentru justiţia franceză, această împărțire 
constituie, în planul tehnicii juridice, baza întregului sistem de drept penaf:, 
având consecințe multiple, începând cu natura și cuantumul pedepselor și 
încheind cu procedura de anchetare și judecare, ce sunt diferite pentru 
fiecare categorie de fapte din cele menţionate. 

În legislaţia penală română a existat aceeași împărţire a infracţiunilor, în 
crime, delicte și contravenţii, atât în codul de la 1865, cât și în cel de la 1936 
(Codul penal Carol al II-lea). 

Codul Penal socialist de la 1969 a renunţat la sistemul trinitar, lăsând loc 
unei concepții unitare cu privire la infracţiune. În acest sistem, contravențiile 
au iesit din sfera de reglementare a justiției penale. În rest, orice faptă prevă- 
Zută de legea penală și în condiţiile prevăzute de lege, reprezintă infracțiune, 
fără nici o altă distincţie. Rezultă că, în contextul legislaţiei românești ac- 
tuale, noțiunea de crimă nu mai are o semniiicație penală determinată”. 


' În acest sens: J. Pradel, Droit P&nal Compară, Ed. Dalloz, 1995, p. 228. 

* F. Desportes și F. Le Gunehec, Le nouveau Droit Penal — Tome I — Droit 
p6nal general, Ed. Economica, 1995, p. 67. 

3 Există în prezent un proiect de nou cod penal care vizează revenirea la 
împărțirea infracţiunilor în crime și delicte. A se vedea, în acest sens, Revista de 
drept penal nr. 3/2002, p. 127. 

9. Mai trebuie remarcat că notiunea de crimă folosită în limbajul comun nu 
acoperă integral categoria crimelor din împărțirea tripartită, la care ne-am 
referit anterior. Atât în vechiul nostru sistem penal, cât și în celelalte legislații 
care au prevăzut ori mai prevăd încă împărțirea trinitară, în categoria 
crimelor intră, pe lângă infracțiunile contra vieții ori care au avut ca urmare 
moartea victimei (vezi limbajul comun), şi alte îapte penale grave, cum ar îi 
spre exemplificare: infracțiunile contra siguranței statului, unele fapte de 
coruptie, tâlhăriile, violurile, mai nou actele de terorism, traficul organizat de 
stupefiante etc. (Adăugăm peniru comparaţie că în categoria delictelor intră 
infracțiunile „obișnuite” cum ar fi: furt, înșelăciune, vătămare corporală, fals 
etc., iar în categoria contravenţiilor intră, de regulă: încălcări ale normelor de 
conviețuire socială, ale reglementărilor privind circulaţia rutieră, ale unor 
dispoziţii fiscale etc.). Putem conchide că noţiunea de crimă, în limbaj penal, 


o include pe cea utilizată în limbajul curent, dar presupune, în plus, și alte . 


fapte penale. 

10. Înainte de a putea trece la examinarea sensului criminologic al noțiunii 
de crimă, se impune precizarea că, în doctrina penală, noțiunea de crimă a 
fost şi este utilizată și în sensul general de infracţiune, de faptă penală. Acest 
lucru este valabil atât pentru doctrina de limbă franceză (contrar sensului 
strict stabilit de lege prin împărțirea tripariită), cât și pentru cea de limbă 
engleză. ' 

11. c) În sens criminologic noțiunea de crimă are o accepțiune largă, 
referindu-se la infracțiune în general. După cum vom consiaia însă, esie 
inexact a pune semnul de egalitate între infracțiune și noțiunea de crimă 
utilizată în criminologie. 

încă de la primele cercetări cu caracter științific efectuate în domeniul 
criminologiei, s-a încercat și parţial s-a reușit o distanțare de viziunea ab- 
stractă cu privire la infracțiune, pe care o practicau penaliștii. Crima a fost 
privită ca fapt uman și social, ca fenomen (în sensul de realitate observabilă 
și repetabilă). Nu întâmplător, cercetarea criminologică a debutat sub denu- 
mirea de antropologie. Pozitiviştii italieni (a se vedea inira nr. 143) au cobo- 
rât pe firul istoriei umanităţii, au depășit granițele statale și continentale, 


pentru a studia crima și omul criminal. În aceste condiții, una din primele 


' Astfel, în dreptul american spre exemplu, noțiunea de crimă corespunde celei de 
infractiune, incluzând în același timp: violation (echivalentul contravenţiei), misdemeanour 
(ce ar corespunde cu delictul) și felony (echivalentul crimei din împărirea tripartită). 

observaţii care s-au impus a fost legată de oscilaţia în timp și spaţiu a legii 
penale. Cu puţine excepții, ceea ce „ieri” era considerat drept crimă, „astăzi 
nu mai este și invers, ceea ce un stat sancţionează ca infractiune, altul nu o 
face și invers. 

Mai mult, în cadrul aceluiași sistem penal există importante diferențe de 
natură între faptele calificate drept criminale. De la uciderea unei persoane 
până la sustragerea unei franzele, codul penal lipește aceeași etichetă: 
infracțiune. Blamul public, invocat deseori drept reper în „labirintul” sanctio- 
nator, este un fals criteriu. Există fapte care se bazează pe inteligenta și 
abilitatea autorilor combinate cu naivitatea victimelor. În aceste cazuri blamul 
social este de regulă formal, dacă nu chiar inexistent. Cel mai bun exemplu 
în acest sens îl reprezintă Păcală, personaj care apare sub diferite nume la 
mai toate popoarele și care, potrivit codului penal, este un escroc veritabil, în 
vreme ce în povestirile populare este privit cu simpatie, drept un personaj 
pozitiv care sancţionează prostia omenească. O categorie intermediară o for- 
mează fraudele fiscale și furturile în paguba statului, care declanșează în 
opinia publică un oprobriu de principiu, impersonal. În sfârsit, există și o altă 
categorie, reprezentată în principal de agresiuni și furturi în paguba avutului 
privat care declanșează sentimente de insecuritate și iritare și față de care 
blamul public este maxim”. 

12. Această relativitate a legii penale, ce presupune relativitatea notiunii 
de crimă, a scos la iveală necesitatea găsirii unor criterii proprii, crimino- 
logice, pentru definirea ei. 

Primul care a încercat o rezolvare coerentă a acestei probleme a îosi 
R. Garofalo. El a propus o abordare sociologică a noţiunii de crimă, dându-i 
acesteia semnificația de delict natural (în opoziţie cu delictul convențional). 
Astfel, în opinia lui Garofalo, pentru ca un act să fie considerat crimă, el 
trebuie să producă „vătămarea acelei părți a simțului moral care constă în 
sentimentele altruiste fundamentale, mila și probitatea”“. Ulterior au existat și 
alte tentative de definire a crimei, însă criteriile propuse de Garofalo au re- 
venit cel mai des, sub o formă ori alta, în concepțiile exprimate. Astfel, B. di 
Tullio definește crima în aproape aceiași termeni ca și Garofalo, arătând că: 


' A se vedea, în același sens, G. Picca, La criminologie, 3* Ed. P.U.F., 199, 
5.9. 

2 R. Garofalo, La criminologie, cinquieme edition entieremeni refondue et 
augmentâe, Felix Alcan, editeur, Paris, 1905, p. 35. 

„„.. Putem deci considera drept crimă acel fenomen care, aducând atingere sen- 
timentelor altruiste fundamentale, tulbură condiţiile de viață ale ansamblului 
social și contravine moralității medii dintr-o epocă și dintr-o societate 
determinată”!. 

Dintre încercările recente, merită a fi amintită soluţia propusă de R. Gassin 
care pornește de la distincţia ce se poate face între „valorile-scop'” și 
„valorile-mijloc”, primele reprezentând „bunurile” protejate de legea penală, 
iar celelalte „mijloacele” (procedeele), prin care s-ar aduce atingere respecti- 
velor bunuri și care sunt, la rândul lor, prohibite. În timp ce „bunurile” pro- 
tejate variază mai mult sau mai puţin, în timp și spaţiu, „mijloacele” (proce- 
deele) prohibite prezintă un element de constanță: violența și viclenia au fost 
întotdeauna incriminate?. O definiţie a noţiunii de crimă ar trebui să por- 
nească, deci, de la aceste elemente. Problema gradului de la care violenţa și 
viclenia ar trebui să fie sancţionate (ori ar trebui să fie considerate crime) 
rămâne însă nerezolvată... 

Prin urmare, nu se poate vorbi în prezent despre o definiţie a crimei 
unanim acceptată în doctrina criminologică. Toate dezbaterile care au avut 
loc în jurul acestui subiect au scos însă la iveală caracterul pozitiv al crimei 
(în sensul de realitate observabilă) și faptul că, pentru înţelegerea ei, se 
impune a merge dincolo de teoria clasică a doctrinei penale, în care 
infractiunea (crima) este considerată o abstracţie, ea neexistând decât sub 
forma unui concept juridic. 

13. Sigur că, din punct de vedere penal, unde nu este lege nu este 
infractiune, iar principiul nullum crimen sine lege este totdeauna gata să ne-o 
reamintească. Dar, după cum s-a remarcat pe bună dreptate în doctrina 
criminologică, „nu este mai puţin adevărat că acest concept legal acoperă o 
realitate umană și socială care, înţeleasă ca fenomen, este anterioară legii și 
o motivează”. Cu alte cuvinte putem spune, deși construcția apare ca 
paradoxală, că omul a încălcat și încalcă norma, legea penală, înainte ca 


'B. di Tullio, Manuel d'anthropologie criminelle, Ed. Payot, Paris, 1951, p. 16. 

2 A se vedea R. Gassin, op. cit., p. 53, 54. 

3 J. Pinatel, Traiils de Droit psânal et Criminologie, Tome lil, Ed. Dalloz, 1963, 
p. 40. 

În acelasi sens, B. di Tullio arată: „... fenomenul crimă, luat în sensul naturalist 
și uman, nu este creat de către legi; el preexistă acestor legi care și-au găsit în el 
rațiunea lor de a fi”. B. di Tullio, op. cit., p. 16. 

aceasta să existe. Acest paradox aparent este confirmat însă, atât la nivelul 
istoriei umanităţii, cât și la nivelul realităţii cotidiene. Mai întâi a existat un 
comportament uman care, cu timpul, a fost socotit ca neconvenabil pentru 
comunitate și abia ulterior, acest comportament a fost catalogat ca imoral, iar 
mai târziu ca infracţional. Norma penală vine să sancţioneze un comporta- 
ment preexistent, ea nu creează comportamente. În timpurile prezente lucru- 
rile se petrec la fel: apar norme noi, legi penale, care vin să sancţioneze 
anumite comportamente devenite neconvenabile pentru societate. În același 
timp, unele fapte sunt dezincriminate, dându-se „frâu liber' unor comporia- 
mente prohibite anterior. 

Toate aceste fluctuații ale legii penale, după cum vom arăta, sunt recep- 
tate de cercetarea criminologică și de aceea noţiunea de crimă cu care 
aceasta operează trebuie să-și asigure un anumit grad de autonomie. 

Rezultă din cele expuse anterior că, în sens criminologic, noțiunea de 
crimă trebuie să pornească de la concepiul de infracțiune din dreptul penal, 
însă trebuie să meargă dincolo de acesta, așa cum se întâmplă în realitate, 
în cercetarea criminologică. | 

14. Pentru a stabili limitele în care operează noţiunea de crimă, vom pleca 
și noi așadar de la definiția dată infracțiunii în legea penală. Conform dispo- 
zitiilor din codul penal [art. 17 alin. (1)], pentru ca o faptă să fie considerată 
infracțiune trebuie să îndeplinească în mod cumulativ trei condiţii (trăsături) 
esenţiale: 1) să fie prevăzută de legea penală, 2) să fie comisă cu vinovăţie 
și 3) să prezinte pericol social. După cum se precizează în doctrina penală, 
„ipsa vreuneia dintre trăsăturile esenţiale duce la inexistenţa infractiunii, cu 
toate consecințele ce decurg din această situaţie”. 

Vom lua pe rând fiecare dintre aceste trei trăsături pentru a observa în ce 
măsură cercetarea criminologică este îndreptățită să se intereseze și de 
fapte cărora le lipsește una sau alta dintre ele. 

15. 1) Prima conditie se referă la necesitatea existenţei unei dispoziții 
legale de incriminare, în vigoare la data comiterii faptei. 

După cum se va putea observa și din teoriile analizate ulterior, cercetarea 
criminologică este interesată și de fapte care nu mai fac obiectul legii penale, 
dar care, în trecutul mai mult sau mai puţin îndepărtat, au fost incriminate. 


'C. Bulai, Dreptpenal român. Partea generală, vol. |, Ed. Şansa, 1992, p. 113. 

Avem de-a face în principiu cu două categorii de situaţii: în prima este 
vorba de fapte incriminate cu zeci ori sute de ani în urmă și care de multă 
vreme nu mai figurează în legislaţiile penale (ex. vrăjitoria); în a doua cate- 
gorie intră faptele recent dezincriminate și avem aici suficiente exemple din 
legislația noastră de după 1989, cum ar fi: unele fapte contra siguranţei 
statului, avortul în toate variantele sale și trecerea frauduloasă a frontierei 
(temporar dezincriminate) etc. 

În primul caz, criminologia este interesată în studierea respectivelor fapte, 
de obicei, pentru ca pe baza metodei istorice să tragă unele concluzii gene- 
rale privind natura fenomenului criminal. Mai poate fi de asemenea intere- 
sată în cazul examinării infractorului, când se încearcă stabilirea traseului 
ereditar al acestuia. Faptele comise de ascendenți și incriminate la vremea 
respeciivă vor fi avute în vedere. 

În cel de-al doilea caz interesul este și mai ușor sesizabil, el purtând 
asupra mai multor aspecte. Pe de o partie, faptele dezincriminate au intrat la 
un moment dai în statisticile criminale și de aceea, pentru orice analiză 
comparativă, ele trebuie luate în seamă. Pe de altă parte, interesul este legat 
de persoana infractorului, care a fost condamnat și a executat o pedeapsă 
sub imperiul legii vechi. Sigur că, prin dezincriminarea faptei, condamnarea 
anterioară nu mai are nici o relevanță din punct de vedere penal; în 
eventualitatea comiterii unei noi infracţiuni, făptuitorul va avea statutul de 
infractor primar. La o analiză criminologică a personalităţii respectivului făp- 
tuitor nu se va putea însă face abstracţie de faptul că el a mai suferit o 
condamnare penală, a străbătut deja procesul de executare a pedepsei cu 
toate plusurile și minusurile acestuia etc. 

Exemplele ar putea fi multiplicate. Credem însă că cele arătate până 
acum sunt suficiente pentru a motiva necesitatea ca în cercetarea crimino- 
logică să fie avute în vedere și fapte care nu mai sunt prevăzute de legea 
penală. 

16. 2) Cea de-a doua condiție se referă la necesitatea ca fapta să fie 
comisă cu vinovăţie. În cazurile în care se constată lipsa de vinovăție, fapta 
nu reprezintă infracţiune. Cercetarea criminologică este însă interesată și de 
acele fapte în care se constată lipsa vinovăţiei și aceasta cel puţin din două 
motive: 


Pe de-o parte, în marea majoritate a cazurilor, lipsa vinovăţiei este un 
element în plus care se adaugă unor împrejurări tipice, cu un ridicat potenţial 

criminogen. Cu alte cuvinte, pe aceeași „schemă” ori pe una identică se 
produc și fapte care au caracter de infracțiune. Analiza siiuațiilor cu potențial 
criminogen în care a fost comisă fapta, chiar dacă în spetă lipsește vinovăiia, 
poate duce la concluzii interesante în legătură cu genul respectiv de fapte. 
Pentru clarificare, putem lua exemplul unui omor comis în legitimă apărare, 
în condiţiile deja clasice ale unui conflict apărut între victimă și agresor pe 
fondul consumului excesiv, în comun, de băuturi alcoolice. În acest caz, lipsa 
vinovăţiei, care desigur are relevanţa ei majoră din punct de vedere penal, 
nu schimbă cu nimic mecanismul factorilor cauzali ori favorizanți pe care-l! 
regăsim și în alte fapte asemănătoare, dar comise cu vinovăție, și deci, 
catalogate drept infractiuni. Mai putem nota că, în aceste situaţii de lipsă de 
vinovăţie, rezultatul socialmente periculos ori dăunător se produce în îapi, 
ceea ce constituie un motiv în plus pentru criminologie să ia în calcul 
asemenea fapte. 

Pe de altă parte, toate faptele comise cu lipsa vinovăției intră până la un 
punct în statisticile penale, aparținând, mai exact, criminalităţii aparente (a se 
vedea infra 34). Această împrejurare se datorează faptului că lipsa vinovăţie 
trebuie constatată pe cale judiciară, fie de organele de urmărire penală, fie 
de instanțele de judecată și nu de puţine ori se întâmplă ca această consta- 
tare să apară la sfârșitul unui întreg ciclu procesual. Deoarece aceste fapte 
intră practic într-una din categoriile de criminalitate „contabilizate”, esie 
normal ca ele să fie avute în vedere de cercetarea criminologică. 

17. 3) Cea de-a treia condiție se referă la necesitatea ca fapta să prezinte 
un anumit grad de pericol social pentru a fi socotită infractiune. 

În cazul faptelor ce nu prezintă acest grad de pericol social, pentru 
criminologie subzistă același interes de a le avea în vedere, legat de 
statisticile criminale, ca și în cazul celorlalte două condiţii analizate anterior. 
Aceasta deoarece aplicarea art. 18! C. pen., prin care se constată lipsa 
pericolului social, este de competenţa justiției penale. Respectivele fapte vor 
intra și ele în categoria criminalităţii aparente, contribuind prin aceasta la 
formarea unei imagini asupra fenomenului criminal. 

În același timp, caracterul endemic al unor astfel de fapte „mărunte', la o 
analiză criminologică atentă, poate furniza date importante atât cu privire la 
persoana făptuitorului (în multe cazuri potenţial infractor), cât și cu privire la o 
serie de factori favorizanţi (criminogeni) de ordin socio-economic. 

lată deci, pe scurt, motivele pentru care cercetarea criminologică ia în 
calcul și acele fapte care nu prezintă gradul de pericol necesar pentru a fi 
considerate infractiuni. 

18. Rezultă așadar, din cele expuse până aici, că în limbaj criminologic 
echivalarea notiunilor de crimă și infracțiune nu este riguros exactă, deoa- 
rece notiunea de crimă, deși o include pe cea de infracțiune, cuprinde în plus 
și alte fapte cărora este posibil să le lipsească unul din cele trei elemente 
definitorii ale infracţiunii, dar care păstrează o „justificată” aparenţă penală 
prin existenta celorlalte două elemente. Pentru a acoperi și aceste situații 
vom spune că, în sens criminologic, notiunea de crimă desemnează fapia 
penală sau fapta cu justificată aparentă penală. 

Mai trebuie precizat că în preocupările criminologiei intră și studierea altor 
categorii de fapte, de comportamente, ce ies din sfera noțiunii de crimă, chiar 
în înțelesul larg pe care i l-am atribuit. Este vorba, în esenţă, de acele com- 
portamente apreciate ca deviante, care se depărtează deci de normele 
socio-morale, fără însă a intra în conflict cu legea penală. Un exemplu tipic în 
acest sens îl reprezintă alcoolismul, comportament deviant ce a constituit 
obiect de studiu încă de la începuturile cercetărilor criminologice, Lombroso 
de pildă acordându-i un interes particular. Mai pot fi date ca exemple: consu- 
mul de substante stupefiante (în măsura în care acest consum nu este incri- 
minat de legea penală), abandonul școlar, tendințele spre vagabondaj ori 
vagabondajul (când acesta nu consiituie infracţiune), prostituția (la fel, în 
măsura în care nu este considerată drept infracțiune) etc. 

În literatura de specialitate s-a pus problema dacă aceste comportamente 
intră ori nu în sfera obiectului cercetării criminologice, iar părerile au fost atât 
pro, cât și contra. 

O soluţie mediană ar fi aceea de a considera că aceste comportamenie 
fac parte din „sfera de interes” a criminologiei!. 

Așa cum arătam mai sus, realitatea ne obligă să constatăm că cercetarea 
criminologică este interesată și de asemenea comportamente. Considerăm 
însă că o distincţie totuși se impune. 

Când comportamentele deviante reprezintă centrul de interes al preocu- 
părilor, ne vom afla probabil, mai degrabă, în prezenţa unor cercetări socio- 
logice, eventual de sociologie criminală. 


' A se vedea: Rodica M. Stănoiu, Criminologie, vol. |, Ed. Oscar Print, seria 
Criminologie, 1995, p. 24. 

În cazul în care respectivele comportamente sunt studiate în legătură cu 
fenomenul criminal și pentru o mai bună cunoastere și înțelegere a acestuia, 
este vorba fără îndoială de cercetare criminologică. Se poate observa, de 
altfel, că în preocupările criminologilor intră în general doar acele comporta- 
mente deviante care prezintă riscuri foarte mari de a se transforma în 
comportamente infracționale sau altfel spus, este studiată devianța care 
generează delincvenţă. 

Aceste precizări fiind făcute, considerăm că introducerea devianţei în 
continutul obiectului criminologiei ar fi forțată și ar presupune depășirea 
sferei de „competenţă materială” a acestei discipline. Nu mai puţin adevărat 
însă, este și faptul că cercetarea criminologică trebuie să ia în calcul și unele 
comportamente diferite de cel criminal (deviante și nu numai), dar numai în 
cazul și în măsura în care acestea au o legătură directă cu fenomenul cri- 
minal, favorizându-l ori chiar determinându-l. Aceste comportamente rămân 
însă în afara obiectului propriu-zis al criminologiei. 

19. În finalul acestei sectiuni să concluzionăm deci că notiunea de crimă, 
în sensul de faptă penală sau cu justificată aparență penală, reprezintă un 
prim elementi al fenomenului criminal. 

Dar crima, aşa cum am văzut, este înainte de toate un fapt uman și, de 
aceea, orice crimă presupune existența unui criminal. 


$ 1.2. Criminalul 


20. Notiunea de criminal va necesita mai puține explicaţii, deoarece suni 
valabile și în acest caz o mare parte din constatările făcute în legătură cu 
notiunea de crimă. 

Mai întâi trebuie arătat că, în general, termenul de criminal este folosit în 
acelaşi timp și de cele mai multe ori în același înțeles cu termenii de infractor 
și delincvent, fără a face vreo distincţie între aceștia. 

Indiferent însă de noţiunea utilizată, care de altfel poate fi și alta în afara 
celor menţionate!, respectiva noţiune capătă în criminologie o semnificaţie 
aparte și, de aceea, unele precizări se impun. 


' Ne referim aici la teoriile aboliționiste care reclamă înlocuirea termenilor de 
infractor și delincvent cu expresii de genul: „persoană implicată”, „aflată într-o situaţie 
problemă” etc. A se vedea, în acest sens, L. Hulsman și J. Bernat de Celis, 
Peines perdues — le systeme p&nal en question, Ed. Centurion, Paris, 1982. 

În sens general, infractorul sau delincventul este persoana care a comis o 
infracțiune. În sens penal, mai riguros, se adaugă și condiția existenței unei 
hotărâri definitive de condamnare. Acest sens este exact și util: exact, peniru 
că permite raportarea la criteriile clare prevăzute de lege privind infracţiunea 
și util, pentru că permite raportarea la statisticile criminale oficiale care pot da o 
imagine aproximativă, dacă nu despre „calitatea” infractorilor, cel puțin despre 
numărul lor. 

21. Sigur că și criminologia va porni tot de la această semnificaţie penală 
care se dă infractorului. Mai mult, „materialul uman” furnizat cercetării crimi- 
nologice a provenit și provine, în marea sa majoritate, din rândul populaţiei 
penitenciare, deci, persoane care nu numai că au comis infracțiuni, dar au și 
fost condamnate, suportând rigorile pedepsei. 

Cu toate acestea, semnificaţia penală a noțiunii de infractor nu este 
suficientă în criminologie. 

Există, spre exemplu, persoane care sunt suficient de abile pentru ca 
actiunile lor să nu cadă niciodată sub incidenţa legii deși trăiesc într-o stare 
permanentă de „fraudă a legii penale”. Pe aceștia: „Ar fi foarte grav a-i lăsa 
în afara criminologiei, deoarece nu se poate observa prea bine ce anume, în 
afara unei abilități dovedite, îi distinge de delincventul «legal» !” 

O categorie aparte, care trebuie avută în vedere aici, o reprezintă bolnavii 
psihic și ne referim acum la cei care suferă de maladii grave, ce au ca eiect 
lipsa totală a discernământului. Aceste persoane, datorită stării mentale, nu 
vor putea fi trase la răspundere penală și deci nu pot deveni infractori în 
sensul penal al termenului, indiferent cât de gravă ar fi fapta pe care au 
comis-o. Bolnavii psihic și faptele pe care le comit au constituit însă, încă din 
faza incipientă a criminologiei, o preocupare prioritară pentru specialiști, iar 
cercetările în acest domeniu sunt mereu de actualitate. 

Analiza mecanismului de producere a infracţiunilor în cazul bolnavilor 
psihic este importantă nu numai pentru a desluși această categorie de crime, 
ci, prin comparaţie, se pot dezvălui mecanismele faptelor comise de oameni 
normali (ori consideraţi ca atare). La altă scară, la alte proporţii, uneori 
mecanismele se repetă?. 


1 G. Stefani, G. Levasseur, R. Jambu-Merlin, Criminologie et science 
p&nitentiaire, troisisme edition, Dalloz, 1972, p. 127. 

2 A se vedea, în acest sens, A. Hesnard, Psychologie du crime, Ed. Payot, 
Paris, 1963, p. 94 și urm. 

Tratând foarte succint, dar în același timp sugestiv problema diferenţierii 
între abordarea penală și cea criminologică a notiunii de criminal, profesorul 
R. Gassin arată: 

„Spre deosebire de penalist, care vede în condamnarea penală criteriul 
delincventului, criminologia se atașează la realitatea fenomenului și defineşte 
delincventul ca «acela care a comis o crimă». Nu este deloc nevoie ca acesta 
să fi fost condamnat nici măcar urmărit ori cunoscut de autorităţile de poliţie și 
justiție (delincventul ascuns a interesat întotdeauna pe criminolog). În sens 
invers, condamnarea nu este totdeauna suficientă, căci trebuie să avem în 
vedere erorile judiciare”!. 

Credem că cele arătate până acum sunt în măsură să conducă la ideea 
că noțiunea de criminal trebuie să aibă în criminologie o semnificaţie aparte. 

22. Intră în categoria criminologică de „criminal” persoana care comite o 
„Crimă în sensul de faptă penală sau cu justificată aparență penală. 

Criminalul, în această acceptiune extrem de largă, intră în mod implicit 
alături de crimă în continutul fenomenului criminal și prin urmare în sfera de 
preocupări a cercetării criminologice, face parte din obiectul acesteia. 

Dar crima, fiind un fapt uman, este implicit și un fapt social, o realitate 
care din păcate nu este singulară. Privite în ansamblul lor, crimele înseamnă 
criminalitate, noţiune de care ne vom ocupa în cele ce urmează. 


Ş 1.3. Criminalitatea 


23. Ideea de criminalitate și noțiunea în sine au apărut relativ recent, 
respectiv către sfârșitul secolului al XVIII-lea și începutul secolului al XIX-lea. 
Această apariție corespunde cu începuturile presei și cu primele statistici 
criminale care „au obișnuit spiritele să conceapă existența unui fenomen 
social global care merită a fi explicat?. 

Noţiunea de criminalitate desemnează la modul general, ansamblul fap- 
telor penale comise într-un spaţiu și într-o perioadă de timp determinate. 

Ea poate fi utilizată fie în acest sens general, fie într-un sens mai precis, 
pentru a desemna anumite categorii de fapte penale. 

Regruparea faptelor penale după diverse criterii conduce la obținerea 
unor categorii de criminalitate diferite. Aceste diferite categorii de crimina- 


'R. Gassin, op. cit., p. 55. 
- ldem, p. 66. 

litate pot fi clasificate în două moduri: după criterii subiective, variabile (c/a- 
sificarea subiectivă) și după un criteriu obiectiv, invariabil (c/asificarea 
obiectivă). 

24. Clasificarea subiectivă a criminalităţii se referă la categorii de crimi- 
nalitate obţinute prin raportarea la diferite elemente de referință alese în mod 
arbitrar, în funcţie de interesul cercetării criminologice. 

O primă serie de diferențieri rezultă din chiar definiția pe care am dat-o 
criminalităţii, respectiv din raportarea acesteia la unităţi de spaţiu și timp. 
Astfel, în funcţie de spaţiul de referință, cel mai adesea se operează cu 
categoria de criminalitate naţională, ce cuprinde totalitatea faptelor penale 
comise pe teritoriul unui anumit stat (noțiunea de teritoriu fiind înţeleasă în 
sensul atribuit de legea penală). Dar mai pot fi avute în vedere fie categorii 
mai restrânse (regiune, oraș, cartier eic.), fie categorii mai largi (crimina- 
litatea zonală, de ex. Europa occidentală sau Europa de Est; criminalitate 
continentală și mondială). În funcție de perioada de timp avută în vedere, se 
operează de regulă cu noţiunea de criminalitate anuală. Pot fi avute însă în 
vedere și unități mai reduse de timp (semestru, lună, zi inclusiv secunde: ex. 
„la fiecare x secunde în statul y se comit z omoruri) ori unităţi mai mari de 
timp (cincinal, deceniu, secol etc.). 

O altă diferenţiere se poate face în funcţie de natura faptelor penale care 
sunt avute în vedere de cercetarea criminologică. În acest sens, se poate 
face distincția, spre exemplu, între faptele de violenţă și faptele comise cu 
viclenie, rezultând două categorii corespunzătoare: criminalitatea violentă și 
respectiv criminalitatea vicleană. 

În sfârșit, dacă faptele penale sunt raportate la diferite categorii de per- 
soane care le comit pot rezulta o serie de alte categorii cum ar fi: criminalita- 
tea adultă și criminalitatea juvenilă, criminalitatea masculină și criminalitatea 
feminină etc. 

Schimbând elementul de referință, se poate obține o mare varietate de 
categorii ce poi îi adăugate la cele enumerate mai sus. 

Am numit acest tip de clasificare subiectivă, tocmai datorită faptului că 
elementul de referință „impus” este variabil, în funcţie de interesul cercetării 
criminologice (aceasta nu vrea să însemne că, în sine, categoriile respective 
nu ar avea o existență obiectivă; termenul subiectiv se referă doar la 
modalitatea de clasificare). 

23. Clasificarea obiectivă a criminalității se referă la categorii de crimina- 
litate obținute prin raportarea la un criteriu unic, respectiv gradul de cunoaș- 

tere a faptelor penale de către organele de justiţie penală. 

Conform acestui criteriu; criminalitatea se împarte în următoarele cate- 
gorii: 1) criminalitatea reală; 2) cifra neagră a criminalității; 3) criminalitatea 
aparentă (sau relevată); 4) criminalitatea legală (sau judecată). 

Ne vom opri asupra acestei clasificări deoarece o considerăm importantă 
din cel putin două puncte de vedere: 

Pe de-o parte, majoritatea teoriilor criminologice operează cu categoriile 
de criminalitate sus-menţionate, ori fac referire la ele. 

Pe de altă parte, explicarea fiecărei categorii de criminalitate, precum și a 
relațiilor dintre ele, permite înțelegerea mai corectă a criminalității în ansam- 
blu și avertizează asupra capcanei pe care o poate reprezenia uneori sia- 
tistica pentru criminologie (aspect asupra căruia vom mai reveni). 

Pentru facilitarea înțelegerii, am recurs la o reprezentare grafică a celor 
patru categorii de criminalitate la care ne vom referi în continuare (a se 
vedea fig. nr. 1). 

26. 1) Criminalitatea reală (C. R.), se referă la ansamblul faptelor penale 
comise efectiv, indiferent dacă ele sunt ori nu sunt cunoscute de către 
vreunul din organele justiției penale (poliție, parchet, instanță de judecată). 
Această categorie are un grad maxim de generalitate, incluzând toate cele- 
lalte categorii (a se vedea schema). 

Prin urmare, cunoașterea criminalităţii reale sub diversele sale aspecte 
(amploare, forme, localizare, evoluție) este de maximă importanţă pentru 
cercetarea criminologică. Din păcate însă, o cunoaștere riguros științifică a 
acestei categorii nu este posibilă!; din multitudinea faptelor comise, o bună 
parte rămâne întotdeauna necunoscută, din diverse motive. Această parte 
ascunsă reprezintă așa-numita „cifră neagră” a criminalităţii despre care vom 
vorbi mai departe. 

27. 2) Cifra neagră a criminalității (C. N.), (“dark number”, în literatura de 
limbă engleză și „le chiffre noir” în cea franceză), reprezintă așadar ansam- 
blul faptelor penale care se comit efectiv, dar care nu ajung la cunoștința 
organelor de justiție penală. 

În reprezentarea grafică pe care am imaginat-o, cifra neagră esie locali- 
zată în zona intermediară dintre criminalitatea reală și criminalitatea aparentă 
(C.R. şi C.A). Rezultă că, într-o ecuaţie matematică, am puiea exprima cifra 


1 G. Stefani, G. Levasseur,R. Jambu-Merlin, op. cit., p. 52. 

neagră prin diferenţa dintre criminalitatea reală și criminalitatea aparentă, 
adică: C.N. = C.R. C.A. 


C.R. = Criminalitate reală 


C.N. = Cifra neagră 


C.A. = Criminalitate aparentă 
C.L. = Criminalitate legală 
x = Faptă penală 


28. Factorii care generează cifra neagă sunt numeroși și au origine 
diversă. Ei pot fi însă grupați în trei categorii principale, care acoperă marea 
majoritate a ipotezelor practice. Aceste categorii sunt: A) abilitatea infracto- 
rilor; B) ineficiența organelor de cercetare penală; C) „pasivitatea” victimelor. 

29. A) Abilitatea infractorilor presupune comiterea unor fapte penale în 
condițiile în care urmele materiale și rezultatul socialmente periculos ale 
respeciivelor fapte sunt greu ori imposibil de sesizat de către organele de 
cercetare penală. În această categorie putem înscrie atât fapte cu caracter 
patrimonial (precum unele operaţii financiare bine concepute), cât și infrac- 
țiuni împotriva vieţii (spre exemplu un omor disimulat într-o sinucidere 
apareniă sau un omor urmat de ascunderea cadavrului etc.). 

Atragem atenţia că, în aceste cazuri, abilitatea infractorilor constă în 
aceea că Însăși fapta nu este descoperită și nu ajunge deci la cunoștința 
organelor de justiție. Nu trebuie confundată această ipoteză cu cea a unor 
infracțiuni aparente, ajunse deci la cunoștința organelor judiciare, dar ră- 
mase cu autorul neidentificat (așa-zisele „dosare cu A.N.”). În aceste cazuri 

există de asemenea o anumită abilitate a infractorilor, dar ea se materia- 
lizează în aceea că autorii nu pot fi identificați de organele judiciare. Faptele 
în sine sunt însă cunoscute în această ipoteză, iar ele vor intra în categoria 
criminalităţii aparente, ieșind din zona cifrei negre. 

30. B) /neficiența organelor de cercetare penală. Folosim această denu- 
mire generică pentru a ne referi, în primul rând, la organele de cercetare ale 
poliției, care au competența generală în materie (potrivit art. 207 C. proc. 
pen.). Se adaugă la acestea organele de cercetare penală speciale (ari. 208 
C. proc. pen.), precum și organele parchetului, în virtutea atribuţiilor ce revin 
procurorului în conducerea și controlul activității de cercetare penală 
[art. 209 alin. (1) C. proc. pen.] și în efectuarea urmăririi penale [art. 209 
alin. (3) C. proc. pen.]. 

Aceleași consecinţe cu privire la cifra neagră decurg însă și din ineficiența 
altor organe cu anumite atribuţii de control în diferite domenii, care au 
obligația legală de a sesiza organele de urmărire penală în cazul constatării 
unor infracțiuni (cum ar fi spre exemplu, Garda financiară sau Curtea de 
Conturi). 

Ineficienţa la care ne referim poate decurge: 1) dintr-o organizare defici- 
tară a organelor sus amintite; 2) din incompetentă profesională; 3) din inco- 
rectitudinea unor funcţionari care își desfășoară activitatea în cadrul res- 
pectivelor organe. 

1) Organizarea deficitară poate avea la rândul ei surse obiective (lipsa de 
personal, lipsa de mijloace tehnice, cadrul legal necorespunzător etc.) ori 
subiective (repartizarea necorespunzătoare a resurselor umane și materiale, 
alegerea greșită a unor obiective ori priorităţi în activitate etc.). 

Pentru înțelegerea mai exactă a ipotezei la care ne referim, putem folosi 
drept exemplu situația infracțiunilor cu caracter comercial: lipsa unor con- 
troale sistematice, să spunem în zona Pieței X, (datorată numărului redus de 
lucrători sau unei planificări defectuoase a activităţii), va face ca unele infrac- 
țiuni comerciale, comise în zona respectivă, să rămână nedescoperite (și 
posibil, legat de acestea, un lanţ întreg de alte fapte penale, precum cele de 
corupţie, fraudă fiscală etc.). 

2) Incompetenţa profesională la care ne referim se manifestă prin incapa- 
citatea funcţionarilor cu atribuții de cercetare penală de a sesiza, de a de- 
pista unele fapte penale comise. Pentru înțelegerea ipotezei să revenim la 
exemplul anterior: sigur că, dacă Piaţa X este supusă de această dată unui 

control sistematic, însă persoana ori persoanele care asigură acest control 
sunt slab pregătite profesional, incapabile, rezultatul va fi același pe care 
L-am avut și în primul caz, când controlul lipsea cu desăvârșire. 

3) În sfârșit, problema incorectitudinii unor funcționari poate viza fie 
aspecte de fermitate, fie de corupţie. Și ca lucrurile să fie clare, să „poposim” 
pentru ultima oară în Piaţa X. Există un control sistematic; funcţionarul este 
capabil și observă comiterea unor fapte penale; dacă în continuare, fie dato- 
rită lipsei de fermitate (comoditate, indulgență nejustificată etc.) fie datorită 
corupției, respectivul funcţionar nu întocmește actele de cercetare penală 
necesare, rezultatul este același ca și în cazul în care controlul nu s-ar fi 
efectuat. În lipsa unui act oficial de sesizare, organul de cercetare penală 
rămâne practic în necunostințţă de cauză, iar toate faptele comise vor 
rămâne în sfera cifrei negre a criminalităţii. 

31. C) „Pasivitatea” victimelor. Deşi în ordinea prezentării apare pe ultimul 
loc, această categorie de factori are o contribuţie substanţială la sporirea 
cifrei negre. 

includem în această categorie situaţiile în care persoanele care au suferit 
direct sau indirect o vătămare de pe urma unor fapte penale, nu sesizează 
organelor de justiţie respectivele fapte. 

Natura infracţiunilor susceptibile de a intra în această categorie este di- 
versă (furt, înșelăciune, vătămare corporală, viol etc.). Nu are relevanţă, în 
ce privește cifra neagră, dacă este vorba de fapte pentru care este necesară 
procedura plângerii prealabile (art. 279 și următoarele C. proc. pen.), ori de 
fapte ce se urmăresc din oficiu. În ambele cazuri, ne referim la ipoteza în 
care organele judiciare nu pot afla fapta pe o altă cale (autosesizare, denunţ) 
iar victima, singura care ar putea-o reclama, nu face acest lucru. 

Motivele care pot sta la baza unei atitudini „pasive” din partea victimei 
sunt extrem de diverse. Vom prezenta spre exemplificare două ipoteze a 
căror frecvență poate fi bănuită, deoarece, din când în când, fapte de acest 
gen reușesc să părăsească zona cifrei negre, devenind cunoscute. 

O primă ipoteză se referă la infracţiuni patrimoniale, de regulă sustrageri, 
având ca obiect material diverse categorii de bunuri a căror deținere este 
ilegală (substanţe stupefiante sau toxice, materiale nucleare sau alte materii 
radioactive etc.) sau a căror provenienţă este ilegală (rezultă din săvârșirea 
altor infracţiuni). În aceste cazuri victimele nu sunt interesate să reclame 
respectivele infracțiuni deoarece sunt în situaţia de a fi chiar ele trase la 
răspundere penală. 

Existența unor astfel de situaţii se poate constata, de regulă, cu ocazia 
cercetărilor efectuate în alte cauze, cunoscute, când infractorul sau membrii 
unui grup de infractori mărturisesc și comiterea altor fapte în afara celor 
pentru care sunt cercetaţi, fapte pentru care nu existaseră reclamaţii din 
partea persoanelor păgubite. 

A doua ipoteză se referă la infracțiunile împotriva vieţii sexuale, în parii- 
cular la viol. În cazul unor astfel de infracţiuni este ușor de înţeles de ce, 
probabil de multe ori, victimele preferă să treacă: sub tăcere faptele comise 
împotriva lor. Examinările medico-legale, întrebările inevitabil „indiscrete” din 
cursul anchetei, publicitatea procesului penal, teama față de reactia soțului, 
prietenului ori a rudelor mai mult sau mai puțin apropiate etc., creează 
fiecare în parte și toate împreună un efeci „descurajator” asupra victimei. Și 
în legătură cu astfel de infracțiuni nereclamate, se întâmplă uneori să fie 
făcute destăinuiri de către infractori cercetaţi pentru fapte similare, ceea ce 
ne permite să bănuim că o bună parte din violurile comise rămân pentru 
totdeauna în zona cifrei negre a criminalităţii. 

În afara celor trei categorii de factori sus-amintite, cifra neagră poate avea 
și alte surse. O dată cu problema identificării acestor surse, cercetarea crimi- 
nologică și-a pus și problema evaluării cifrei negre. 

32. Posibilitățile de evaluare a cifrei negre. Existenţa cifrei negre a crimin- 
alității a fost pusă în evidență o dată cu primele estimări cantitative ale feno- 
menului criminal, estimări ce au apartinut „Școlii cartografice” reprezentată 
de Quetelet și Guerry (vezi infra 129). Mai mult, Quetelet a formulat o ipoteză 
potrivit căreia există un raport invariabil între infracțiunile cunoscuie și cele 
totale, de unde rezultă că cifra neagră crește ori descrește în aceeași pro- 
porție cu criminalitatea aparentă. Această ipoteză a avut darul „să-i liniș- 
tească pe statisticieni”!, deoarece în conformitate cu ea, cifra neagră nu ar fi 
viciat estimările cantitative cu privire la criminalitate. 

Lucrurile nu stau însă așa. Pentru a ne da seama, este suficient să ne 
imaginăm variaţia uneia dintre categoriile de factori care generează cifra 
neagră, analizate anterior. Astfel, spre exemplu, dacă, printr-o mai bună 
organizare și prin perfecționarea calității profesionale a lucrătorilor, organele 
de cercetare penală îşi sporesc activitatea de depisiare a unor fapte penale, 
sigur că în mod corelativ, cifra neagră va fi în scădere. Sub diferite forme și 


'J. Pinatel, La socists criminogene, Ed. Calman-Levy, 1971, p. 170. 

în diferite limite, toți factorii care influențează cifra neagră pot varia, 
antrenând modificări ale acesteia fără a fi obligatoriu să regăsim modificări 
direci proporționale la nivelul criminalităţii aparente!. 

In aceste condiţii, s-a impus necesitatea găsirii unor soluţii pentru ev- 
aluarea cifrei negre. | 

33. Cercetarea criminologică foloseste în principal două tehnici pentru a 
determina valoarea necunoscutei din ecuația criminalităţii: anchetele de 
auto-confesiune şi anchetele de victimizare. După cum arată însăși denu- 
mirea acestor anchete, primele se adresează potenţialilor delincventi, iar 
celelalte potenţialelor victime. | 

In primul caz, se regrupează o anumită categorie de populaţie si pe baza 
unor chestionare personale, se încearcă stabilirea numărului de lite 
comise și rămase nedescoperite. Bineinţeles că o primă condiție de reusită a 
unei astfel de anchete este asigurarea totală a secretului identității, deoa- 
rece, în fapt, se cere mărturisirea propriilor infracțiuni. | 

In cazul anchetelor desfășurate în rândul potenţialelor victime, tot pe baza 
chestionarelor se încearcă aflarea infracțiunilor suferite de persoanele în 
cauză, fără ca faptele respective să fie reclamate sau să ajungă în vreun alt 
fel la cunoștința organelor de justiție. 

Prioritatea utilizării ambelor tehnici revine S.U.A. 

Astfel, prima anchetă de auto-confesiune a avut loc în anul 1947 la New 
York, iar prima anchetă de depistare a cifrei negre cu ajutorul victimelor a 
avut loc în anul 1965 tot în S.U.A.2 

Ulterior, asemenea anchete au fost efectuate și în unele ţări europene 
(Anglia, Germania, Olanda etc.) și s-a încercat în permanență pertecţionarea lor. 

In pofida tehnicilor din ce în ce mai bine puse la punct, anchieisla în cauză 
nu pot oferi, din păcate, decât o „evaluare foarte imprecisă a cifrei negre”*. 
Chiar și în aceste condiţii însă, anchetele de auto-confesiune si cele de 
victimizare nu trebuie abandonate. Pe de-o parte, aceste evaluări, chiar 
imprecise, poi oferi o imagine cantitativă a criminalităţii nedepistate (ceea ce 
este oricum mai bine decât nimic), iar, pe de aită parte, anchetele cuprind si 
indicaţii calitative referitoare la sursele cifrei negre, ceea ce poate conduce a 


1 * . 
In același sens, a se vedea: G. Steiani, G. Levasseur, R. Jambu-Merlin 
op. cit., p. 56. | 
* J. Pinatel, La socistg criminogene, op. cit., p. 171 si urm. 
* R. Gassin, op. cit., p. 124. | 

unele ameliorări din această perspectivă. Astfel, spre exemplu, asa cum s-a 
reținut în literatura de specialitate: cercetarea americană a arătat că în 58 % 
din cazuri victimele nu au informat poliția deoarece au estimat că aceasta din 
urmă ar fi fost neputincioasă, sau că nu ar fi vrut să fie deranjată, sau că 
depistarea infractorului nu ar fi avut succes”. Dezvăiuirea unor asiiel de 
surse subiective și tratarea” lor poate duce la diminuarea cifrei negre, dacă 
nu la cunoașterea ei cu precizie. 

Dintre faptele aflate ia un moment dat în zona cifrei negre, unele reușesc 
câteodată să iasă la suprafață, adăugându-se celor cunoscute de la începuli 
de organele de justiţie și formând astfel următoarea categorie, cea a 
criminalităţii aparente. 

34. 3) Criminalitatea aparentă (sau relevată) (C.A.) reprezintă totalitatea 
faptelor cu aparenţă penală ajunse la cunoştinţa organelor de justitie. 

Căile prin care justiţia ia la cunoștință despre comiterea unor asemenea 
fapte sunt cele prevăzute de lege. 

Modalitatea principală constă în sesizarea organelor de urmărire penală. 
Astfel, potrivit dispozițiilor procedurale: „Organul de urmărire penală esie 
sesizat prin plângere sau denuni, ori se sesizează din oficiu, când află pe 
orice cale că s-a săvârşit o infracțiune” [ari. 221 alin. (1) C. proc. pen.]. O 
modalitate aparte de sesizare a organelor de urmărire penală este cea a 
plângerii prealabile [art. 221 alin. (2) C. proc. pen.]. 

în conformitate cu aceste dispoziții și cu atribuţiile ce revin fiecăruia dintre 
organele de justiție penală, potrivit legii, faptele ce vor intra în categoria crimi- 
nalității aparente suni înregistrate în marea majoritate a cazurilor (mai întâi) la 
organele de politie, uneori la parchete și, în mod excepțional, la instanțele de 
judecată. Această distincție este importantă, deoarece presupune că 0 eva- 
luare cantitativă corectă a criminalității aparente necesită luarea în calcul a 
datelor statistice apartinând tuturor celor trei categorii de organe amintite. 

Am putut constata, cu ocazia analizării cifrei negre, de ce o parte din 
faptele comise în realitate nu ajung să pătrundă în zona criminalității apa- 

rente, rămânând necunoscute. Am stabilit astfel ceea ce diferenţiază crimi- 
nalitatea aparentă de criminalitatea reală. 

Vom stabili acum ceea ce diferențiază criminalitatea aparentă de crimina- 
litatea judecată, adică vom analiza pe scurt motivele pentru care o partie din 


ÎI 


' J. Pinatel, La socistă criminogene, op. cit., p. 172. 

faptele relevate nu ajung să fie judecate ori să se pronunțe în legătură cu ele 
o hotărâre de condamnare. 

35. După cum lasă să se întrevadă și denumirea ei, criminalitatea apa- 
rentă cuprinde toate acele fapte care, cel puţin într-o fază incipientă, prezintă 
o aparenţă penală. Dacă această aparenţă se confirmă ori nu, dacă avem 
sau nu de a face cu o infracţiune, deci cu o faptă care atrage răspunderea 
penală, este datoria organelor judiciare de a stabili. Aceasta presupune 
uneori un volum mare de muncă, pricepere și, nu în ultimul rând, timp. La 
această operaţie contribuie atât organele de cercetare și urmărire penală, cât 
Şi, atunci când cauzele ajung în fața lor, instanțele de judecată. 

In multe cazuri, după administrarea probelor necesare, organele judiciare 
pot ajunge la concluzii contrare aparenţei iniţiale. Astfel, se poate constata 
că: fapta nu există; fapta nu este prevăzută de legea penală; lipseste unul 
din elementele constitutive ale infracţiunii etc. În alte situații, faptele în sine 
se confirmă, însă se constată în același timp și existența unor împrejurări 
care, nu permit tragerea la răspundere penală cum ar fi: lipsa plângerii prea- 
labile, intervenţia amnistiei, decesul făptuitorului etc. 

Toate situaţiile arătate mai sus, precum și altele care nu au fost menţionate, 
reprezintă cazuri în care punerea în mișcare sau exercitarea acţiunii penale 
esie împiedicată și sunt prevăzute expres de lege (ari. 10 C. proc. it 

Când constatarea vreunuia din cazurile prevăzute de art. 10 C. proc. pen. 
se face mai înainte ca urmărirea penală să fi fost începută, procurorul va da 
o soluție de neîncepere a urmăririi penale (cu excepţia cazului în care fapta 
nu prezintă gradul de pericol social al unei infracţiuni - art. 10 lit. b') - când se 
va da o soluţie de scoatere de sub urmărire penală). Dacă urmărirea penală 
se află în curs, procurorul va dispune, după caz, fie scoaterea de sub 
urmărire penală [pentru situaţiile de la art. 10 lit. a)-c)], fie încetarea urmăririi 
penale [în cazurile prevăzute în ari. 10 lit. f)-j)]. 

In sfârșit, dacă în momentul constatării cauza se află deja în fata instanței 
de judecată, aceasta va pronunta, după caz, fie achitarea [art. 10 lit. a)-e)], 
fie încetarea procesului penal [ari. 10 lit. f)-])]. 

Putem deci concluziona că un prim motiv pentru care unele fapte rămân 
în zona criminalităţii aparente îl reprezintă constatarea vreunuia din cazurile 

în care punerea în mișcare sau exercitarea acţiunii penale este împiedicată. 

Cel de-al doilea motiv îl reprezintă neidentificarea autorilor peniru o serie 
de fapte penale. În aceste cazuri se constituie așa-zisele dosare cu autor 
necunoscut sau A.N.-uri, despre care am mai amintit. 

Ca și în cazul nedescoperirii faptei, dosarele cu A.N. își au sursa fie în 
abilitatea infractorilor, fie în erorile de investigare sau, mai des, în conjugarea 
acestor două elemente. Nu revenim asupra acestor aspecie, deoarece ele 
au fost analizate pe larg în contextul cifrei negre. 

Atragem însă din nou atenţia (deoarece coniuzia este frecventă) că 
dosarele cu A.N. nu fac parte din cifra neagră, ele reprezintă fapte sesizate, 
apar în estimările statistice și aparțin deci criminalităţii aparente. Ele rămân 
în această zonă atâta timp cât autorul nu este descoperii. 

În sfârșit, faptele sesizate de către organele judiciare, care nu întâmpină 
nici unul din „obstacolele” menţionate mai sus, au doar o existenţă pasageră 
în zona criminalității aparente, ele încheindu-și parcursul în zona criminalității 
legale. | 

36. Criminalitatea legală (sau judecată) (C.L.), reprezintă ultima, dar și cea 
mai restrânsă din categoriile analizate. Se includ aici faptele penale pentru 
care s-a pronunţat o hotărâre judecătorească de condamnare definitivă. 

Rezultă că nu toate cazurile ajunse pe rolul instanțelor de judecată vor 
intra în această categorie. Din acest punct de vedere, denumirea „criminali- 
tate judecată” este improprie și poate genera confuzii. Menţionăm de aceea 
încă o dată că hotărârile prin care se pronunţă achitarea inculpatului ori 
încetarea procesului penal rămân în sfera criminalităţii aparente, așa după 
cum a rezultat când am analizat respectiva categorie. 

La o primă vedere criminalitatea legală ar reprezenta indicatorul cel mai 
veridic în estimarea criminalității, garanția fiind dată de condamnarea definitivă. 

După cum a rezultat însă deja, din analiza celorlalte categorii de crimina- 
litate, lucrurile nu stau deloc așa. Criminalitatea legală este tributară faţă de 
toate „dereglările” survenite până ce cauzele să ajungă în instanţă și în plus, 
faţă de cele ce pot interveni în timpul judecății. Astfel, pe de-o parte, lipsesc 
din acest tablou al criminalității faptele comise dar nedescoperite, cele pentru 
care în mod nejustificat s-a dat o soluție de neurmărire și cele unde s-a dis- 
pus în mod greșit achitarea inculpatului; pe de altă parte, sunt incluse în mod 
artificial cazurile de condamnare definitivă nejustificate (erorile judiciare). 

Ca o concluzie la toate cele arătate în legătură cu clasiiicarea obiectivă, 
se impune următoarea constatare: pentru evaluarea cât mai corect posibil a 

criminalității, trebuie avute în vedere toate categoriile examinate mai sus 
cunoscând particularităţile fiecăreia în parte și conexiunile existente între pia, 

Criminalitatea, înțeleasă ca ansamblu de fapte penale comise senreziuti 
la rândul ei o componentă a fenomenului criminal. | 

37. In finalul acestei secţiuni, prin reunirea tuturor elementelor analizate 
putem stabili conținutul fenomenului criminal. | 

Fenomenul criminal, perceput din punct de vedere uman si social. iar nu 
ca Simpla abstracţie juridică, reunește în conţinutul său o realitate individuală 
Sula cu vectorul ei inerent criminalul — şi o realitate colectivă — 
criminalitatea. 


renomanul criminal, având conţinutul indicat anterior, reprezintă un prim 
obiect al cercetării criminologice. 


secțiunea a l-a. Practica anticriminală 
al doilea obiect al cercetării criminologice 


38. In logica expunerii, se impune la acest moment o paranteză legată de 
controversa privind caracterul criminologiei: dacă aceasta este o stiință 
leoretică sau este o știință practică? 

Disputa pleacă de la împărțirea filozofică a științelor, în general, în stiinte 
ieoreiice (sau pure, sau fundamentale), pe de-o parte, și științe practice (sau 


tehnice, sau aplicative), pe de altă parte. În linii mari, această împărțire se 
referă la natura și scopul cunoașterii, la metodele folosite: în timp ce stiintelor 
teoretice le este specifică cercetarea fundamentală ce are ca Scop cunoaş- 
ierea în sine a obiectului de studiu, științele practice sunt caracterizate printr- 
o cercetare aplicativă, având drept finalitate o cunoaștere utilitară. 

Vom prezenta pe scurt controversa în cauză, deoarece ne va ajuta să 
punem în evidență dublul caracter al cercetării criminologice si pe cale de 
consecinţă existenţa celui de-al doilea obiect al cercetării criminologice. 


$ 2. [. Dublul caracter al cercetării criminologice 


39. O primă categorie de opinii consideră criminologia drept o stiință funda- 
menială ori teoretică, având prin urmare ca obiect cercetarea fenomenului 

criminal în sine!. În această variantă, de știință pură, criminologia esie indi- 
ferentă la aplicaţiile practice care ar pulea decurge din rezultatele cercetărilor 
sale. 

De cealaltă parte a baricadei se află opiniile potrivit cărora cadrul crimi- 
nologiei se reduce la cercetarea aplicativă; nu există criminologie în condiţiile 
în care nu există perspective terapeutice. În acest sens, s-a afirmat: „cri- 
minologia nu poate fi definită prin ea însăși, ci numai în rapori cu ceea ce 
realizează”: „criminologia este și nu poate fi decât o terapeutică particulară”. 

Ca de obicei, între două extreme există și o cale de mijloc. Astfel, într-un 
remarcabil studiu epistemologic, profesorul Giacomo Canepa remarca dubla 
finalitate a cercetării criminologice ceea ce presupune: 

„a) de o parte, cercetarea cauzelor comportamentului antisocial și, în 
consecință, studiul problemelor în sine, independent de utilizarea practică a 
rezultatelor (cercetare fundamentală); 

b) de cealaltă parte, programarea metodelor adecvate pentru prevenirea și 
tratamentul comportamentului antisocial și, în consecință, studiul problemelor 
urmărite în scopul utilizării practice a rezultatelor (cercetarea aplicativă)”. 

Același autor remarcă însă în continuare că în cazul criminologiei dis- 
tincţia dintre cele două tipuri de cercetare nu esie absolută, deoarece „solutia 
unei probleme puse de cerceiarea fundamentală poate deseori constitui 
obiectul unei alte investigaţii în domeniul cercetării aplicative”“. 

În scopul de a justifica dubla finalitate și implicit dublul caracter al cercetă- 
rii criminologice, în literatura de specialitaie s-a apelat deseori la o compa- 
raţie sugestivă înire criminologie și medicină. S-a remarcat astfel că, 
„cercetarea cauzelor crimei oferă aceeași uiilitate imediată ca cea a cauzelor 
unei maladii în medicină: ea permite o mai bună cunoașiere a tratamentelor 
apte să vindece răul. Potrivit acestei maniere de a vedea lucrurile, criminologia 
devine, în același timp, o știință pură și o știință aplicativă”. 


ÎN N IRI 


' În legătură cu aceste opinii, a se vedea R. Gassin, op. cit., p. 40, unde se îac 
referiri cu privire la doi dintre susţinătorii lor: P. Cuche și H. Levy-Bruhl. 

2 F. Dadognet, Science et criminologie, în „L'Equipement en criminologie” (Actes 
du XIV-eme Cours International de Criminologie), Ed. Masson, Paris, 1965, p. 525, 
citat de G. Canepa, RDPC nr. 8/1971, p. 764. 

3 G. Canepa, L'6pistemologie et la recherche  criminologique, în RDPC 
nr. 8/1971, p. 764. 

* ldem. 

5Vouin etJ. L&aut6, Droit pânal et criminologie, Ed. P.U.F., 1956, p. 22. 

ID realitate această dispută, pe care Ferri ar fi caracterizat-o drept un 
8 zapis își are răspunsul în chiar preocupările concrete ale cercetării 
criminologice. Astfel, se poate remarca faptul că, de la primele cercetări cu 
Sarat științific realizate în criminologie, pe lângă studierea fenomenului 
criminal, s-a pus și problema găsirii unor soluții practice de limitare a acestuia 
școala pozitivistă fiind exemplul cel mai sugestiv din acest punct de vedere | 

Cercetarea fenomenului criminal doar ca un scop în sine ar fi lipsită de 
sens; aplicaţiile practice pe care criminologia le poate degaja sunt singurele 
care justifică efortul de cunoaștere a realităţii criminale. 

In acest sens, în doctrina criminologică recentă se remarcă pe bună drep- 
tate că: „Opinia care vede în criminologie o știință în același timp teoretică si 
praciică pare a fi singura satisfăcătoare: ea singură, în fe, ia în considerare 
natura particulară a obiectului său, fenomenul criminal înteles ca rău social 
care atrage lupta împotriva lui, în scopul de a-l îndigui si a- refula”!. 

GER dublu caracter al criminologiei antrenează dublarea obiectului cer- 
Celei criminologice; apare pe lângă obiectul „originar”, respectiv fenomenul 
criminal, cel de-al doilea obiect pe care îl vom numi practica anticriminală si 
pe care vom încerca să-l explicăm în cele ce urmează. | 


Ş 2.2, Practica anticriminală 


40. Pentru desemnarea preocupărilor practice legate de fenomenul crimi- 
Na în literatura de specialitate întâlnim formulări diverse, precum: prevenirea 
și combaterea fenomenului criminal, prevenirea si tratamentul comporta- 
EEgIIBILA antisocial, reacţia socială contra crimei, mijloacele de luptă împotriva 
criminalităţii etc. 

| oale aceste denumiri, mai mult ori mai putin diferite, vizează, în prin- 
cipiu, aceleași preocupări practice legate de fenomenul criminal. | 

pell Pentru a înțelege în ce constau aceste preocupări practice, vom apela 
la sistematizarea ce pare a fi cea completă și de actualitate. | 
Astfel, în literatura de specialitate s-a formulat opinia potrivit căreia în „lupta” 
impotriva criminalităţii sunt utilizate în concret două categorii de ii ieae: 

a) mijloacele juridice, în care intră totalitatea normelor de drept ce acul 
buie direct sau mai puţin direct la combaterea și prevenirea fenomenului 


'R. Gassin, op. cit, p. 40. 

criminal (în principal dreptul penal în sens larg, deci și procedura penală, dar 
și alte dispoziţii legale: civile, administrative etc.). 

b) mijloacele empirice, unde sunt incluse „practicile instituționale” (poliţie, 
parchet, instanţe de judecată, penitenciare etc.) care au ca scop combaterea 
și prevenirea criminalității. 

Prin combinarea celor două categorii de mijloace rezultă în practică trei 
„domenii principale” de luptă conira criminalității: 

1) domeniul dreptului penal și al aplicărilor lui concrete; 

2) domeniul tratamentului delincventilor și 3) domeniul prevenirii criminalităţii”. 

42. În total acord cu opinia redată anterior, puiem adăuga că cele irei 
domenii alcătuiesc un ansamblu unitar, un sisiem având ca finalitate stă- 
pânirea fenomenului criminal. Prin stăpânirea fenomenului criminal înțele- 
gem menţinerea acestuia în cadrul unor limite și structuri suportabile din 
punct de vedere social. 

Ar mai fi de adăugat că interesul și vocaţia de a stăpâni fenomenul cri- 
minal aparţine statului şi de aceea, în mod firesc, tot sistemul de care amin- 
team anterior este creat și pus în mișcare, într-un cuvânt aplicat, printr-o 
voință statală, printr-o decizie politică anticriminală (vezi infra 92). 

43. Având în vedere cele arătate mai sus, dispunem de toate elementele 
necesare pentru definirea noțiunii care ne interesează: 

Practica anticriminală reprezintă sistemul mijloacelor aplicate de către siai 
în scopul stăpânirii fenomenului criminal. 

În sensul stabilit prin definiţia de mai sus, practica anticriminală constituie 
cel de-al doilea obiect al cercetării criminologice?. 

44. La încheierea acestui prim capitol, putem nota în concluzie: 

Distingem două obiecte ale cercetării criminologice, în concordanță cu 
dublul caracter al acestei cercetări: 

1. Fenomenul criminal; 

2. Practica anticriminală. 


e 


1 A se vedea R. Gassin, op. cit., p. 69. 
2 interesul pe care cercetarea criminologică îl manifestă față de acest al doilea 


obiect este mai puțin evident la o primă vedere. După cum va rezulta mai deparie 
(infra 57) este vorba, în linii generale, de a stabili gradul de eficacitate al mijloacelor 
legale utilizate în practica anticriminală. 

3 În doctrina criminologică, ideea existenţei unui dublu obiect al cercetării 
criminologice, respectiv al criminologiei, este fie exprimată direct (a se vedea 
R. Gassin, op. cit., p. 45 și urm.), fie sugerată de contextul explicativ (a se vedea 


M. Cusson, La Criminologie, op. cit., p. 15). 


| Capitolul || 
Modalităţi de cunoaştere, procedee, 
finalitate în cercetarea criminologică 


Problematică 


Su După ce am stabilit într-un prim capitol care este obiectul cercetării 
criminologice, vom încerca să deslușim în continuare: cum (din ce perspec- 
iive) se urmărește cunoașterea respectivului obiect; care sunt metodele si 
tehnicile utilizate și care este scopul cercetării criminologice. | 

| Istoria de până acum a criminologiei reprezintă o succesiune de abordări 
SIR perspeciive diverse ale fenomenului criminal: biologică, sociologică 
psihologică, psihiatrică, psihanalitică, genetică etc. | 

Este normal ca fiecare din abordările enumerate să fi încercat cunoas- 
terea fenomenului criminal din perspective proprii, utilizând metode si tehnici 
de cercetare specifice. Toate aceste eforturi, aparent eterogene, au însă un 
element comun: finalitatea cercetării criminologice. 


Plan 


46. Prezentul capitol va cuprinde prin urmare trei secţiuni, după cum urmează: 
Secţiunea 1. Modalităţi de cunoaştere în cercetarea criminologică. 
Secțiunea 2. Procedee în cercetarea criminologică. 

Sectiunea 3. Finalitatea cercetării criminologice. 

Secțiunea l. Modalităţi de cunoaştere 
în cercetarea criminologică 


47. Preocupările cercetării criminologice variază în funcţie de epocă, de 
categoriile de specialiști implicaţi în studierea fenomenului (medici, sociologi, 
juristi etc.), de fragmentarea obiectului de studiu (crimă, criminal, crimina- 
litate), și inclusiv de conjunctura socio-politică. 

În acest context, inventarul modalităților de cunoaștere se poate întocmi 
după criterii diverse. Vom folosi în continuare un criteriu cronologic, pe care îl 
considerăm util pentru înțelegerea evoluției ulterioare a teoriilor criminologice. 


$ 1.1. Cunoaşterea descriptivă 


48. Primele preocupări cu caracter științific în domeniul criminologiei! au 
fost de natură descriptivă și au avut ca obiect criminalitatea, evaluarea aces- 
teia. Este vorba în principal de aprecieri cantitative și, în acesie circumstante, 
nu este de mirare că „primii savanți care s-au aplecat asupra fenomenului 
delincventei au fost matematicieni care au utilizat statisticile criminale. 
Condorcet a lansat ideea unei „matematici sociale; Quetelet, matematician si 
astronom, s-a ambiţionat să formuleze o „mecanică socială”, care a repre- 
zentat corespondentul „mecanicii celeste” a lui Laplace'?. 

Cunoașterea descriptivă utilizează categorii precum: volumul, structura și 
dinamica fenomenului criminal colectiv. 

49. Volumul criminalității reprezintă o evaluare strict cantitativă, referindu- 
se la numărul total de fapte penale comise. Este vorba, desigur, de crimina- 
litatea aparentă sau de cea legală, singurele în măsură a fi cuantificaie cu 
oarecare precizie; volumul criminalităţii reale poate fi cel mult aproximat, pe 
baza unor indicii asupra cifrei negre (a se vedea supra 33). 

50. Structura criminalității presupune o delimitare a acesteia în funcţie de 
diversele categorii de fapte penale ori alie criterii (a se vedea clasificarea 
subiectivă, supra 24). Este vorba și aici de o evaluare cantitativă, deoarece 
are la bază comparații numerice. Având în vedere însă intervenţia unei 


' Facem abstracţie aici de unele constatări din domeniul frenologiei și al psihiatriei 
care au atins doar în mod adiacent fenomenul criminal (a se vedea inira 147 şi 148). 
2 G. Stefani, G. Levasseur, R. Jambu-Merlin, op. cit. p. 36. 


